เอกสารหมายเลข..........

**พิธีการก่อนวาระการประชุม เรื่อง การมอบรางวัลการประกวด “อำเภอสะอาด” จังหวัดอ่างทอง**

ตามที่กระทรวงมหาดไทยได้แจ้งให้จังหวัดดำเนินการแก้ไขปัญหาขยะมูลฝอย ตามแนวทางการปฏิบัติงานด้านการบริหารจัดการขยะมูลฝอย “จังหวัดสะอาด” ภายใต้หลักการ 3 ช : ใช้น้อย ใช้ซ้ำ และนำกลับมาใช้ใหม่ พร้อมทั้งได้แจ้งแนวทางการขับเคลื่อนแผนปฏิบัติการ “ประเทศไทยไร้ขยะ” ตามแนวทางประชารัฐ” ระยะ 1 ปี (พ.ศ.2559 – 2560) ให้จังหวัดถือปฏิบัติและบูรณาการภารกิจของทุกส่วนราชการ ที่รับผิดชอบด้านการบริหารจัดการขยะมูลฝอย ซึ่งตามแนวทางในข้อที่ 4 ได้กำหนดให้มีการจัดประกวด “หมู่บ้าน/ชุมชนสะอาด” และ “อำเภอสะอาด” โดยให้จังหวัดดำเนินการจัดประกวดและมอบรางวัลตามความเหมาะสม

 จังหวัดอ่างทองได้ดำเนินการตามแนวทาง โดยมีการดำเนินการจัดการประกวด “อำเภอสะอาด” ของจังหวัดอ่างทอง โดยมีการแต่งตั้งคณะกรรมการประกวด “อำเภอสะอาด” จังหวัดอ่างทอง ขึ้นเพื่อตรวจประเมินการดำเนินการด้านการบริหารจัดการขยะมูลฝอย ของอำเภอต่างในพื้นที่ โดยตรวจติดตามใน ๔ ด้าน ดังนี้

๑. ด้านการบริหารจัดการ (คะแนนเต็ม ๓๕ คะแนน)

๒. ด้านการดำเนินการตามแผน (คะแนนเต็ม ๓๐ คะแนน)

๓. ด้านการมีส่วนร่วมของประชาชนและภาคส่วนต่างๆ (คะแนนเต็ม ๒๐ คะแนน)

๔. ด้านความสะอาดและความเป็นระเบียบเรียบร้อยในพื้นที่สาธารณะ (คะแนนเต็ม ๑๕ คะแนน)

ซึ่งผลการพิจารณาคัดเลือก จะมีการมอบรางวัล “อำเภอสะอาด” ๓ อันดับ (อันดับ ๑,๒,๓)และชมเชยอีก ๒ รางวัล

 คณะกรรมการประกวด “อำเภอสะอาด” จังหวัดอ่างทอง ได้มีการประชุมพิจารณาข้อมูลผลการดำเนินงานตามหลักเกณฑ์ตัวชี้วัดที่ได้ออกไปตรวจประเมินแล้ว มีมติเห็นชอบสรุปผลการให้คะแนน ดังนี้

|  |  |
| --- | --- |
|  อำเภอที่ได้คะแนนเป็นอันดับที่ ๑ ๙๖ คะแนน ได้แก่ ( รางวัลชนะเลิศอันดับ 1 ) |  |
|  อำเภอเมืองอ่างทอง |  |  |  |  |  |
|  อำเภอที่ได้คะแนนเป็นอันดับ ๒ ๙๔ คะแนน มี ๒ อำเภอ ได้แก่ ( รางวัลรองชนะเลิศอันดับ 1 ) |
|  |  อำเภอสามโก้ และอำเภอไชโย |  |  |  |  |  |  |  |
|  |  |  |  |  |  |  |
|  อำเภอที่ได้คะแนนเป็นอันดับ ๓ ๙๒ คะแนน มี ๒ อำเภอ ได้แก่ ( รางวัลรองชนะเลิศอันดับ 2) |
|  อำเภอโพธิ์ทองและอำเภอป่าโมก |  |  |  |  |  |  |
|  อำเภอที่ได้คะแนนเป็นอันดับ ๔ ๘๘ คะแนน มี ๒ อำเภอ ได้แก่ (รางวัลชมเชย) |
|  |  อำเภอวิเศษชัยชาญและอำเภอแสวงหา |  |  |  |  |  |  |  |
| -------------------------- |  |  |  |  |  |